દેશના વિવિધ વિસ્તારોમાં છેલ્લાં બે દિવસથી કુદરતનું અલગ-અલગ રૌદ્ર સ્વરૂપ જોવા મળી રહ્યું છે જેને કારણે સંખ્યાબંધ લોકોએ જીવ ગુમાવવા પડ્યા છે અને તેની સાથે વરસાદ અંગેની ચિંતામાં પણ વધારો થયો છે. ઊત્તરપૂર્વ ભારતમાં તબાહી વેરતું પૂર કાબી બહાર ગયું છે તો બીજી તરફ ઉત્તર ભારત સહિતના વિસ્તારોમાં આંધીતોફાને લોકોને ઉચાટમાં મૂકી દીધા છે. સતત આવી રહેલી આંધીને કારણે ભારતના ઉત્તર અને પશ્ચિમ વિસ્તારોમાં વરસાદની સ્થિતિ ગંભીર બની છે.